钦定古今图书集成/明伦汇编/闺媛典/第049卷 > 张讷妻刘氏〈孙氏姚氏华氏刘氏附〉
## 钦定古今图书集成/明伦汇编/闺媛典/第049卷 > 张讷妻刘氏〈孙氏姚氏华氏刘氏附〉

按《元史列女传》：“张讷妻刘氏，蓝田人。讷为监察御史，
早卒，刘守志不二。河东受兵，刘氏二子衡、衍俱以事
出外，度不能自脱，遂与二妇孙氏、姚氏决死，尽发赀
囊分给家人，妇姑同缢焉。有华氏者，大同张思孝妻，
为貊高兵所执，以不受辱见杀。其妇刘氏僵压姑尸大骂不已，兵并杀之。后家人殓其尸，妇姑之手犹相”
持不舍。